
PARLAMENTUL  ROMÂNIEI

CAMERA DEPUTAŢILOR
	COMISIA JURIDICĂ, DE  DISCIPLINĂ  ŞI IMUNITĂŢI
	Bucureşti, 6 octombrie 2009
Nr. PL-x  445/2009


RAPORT
asupra proiectului de Lege pentru modificarea Legii nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană 

                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru modificarea Legii nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană, trimis Comisiei juridice, de disciplină şi imunităţi cu adresa nr. PL-x 445 din 23 septembrie 2009 şi  înregistrat cu nr.31/851 din  23 septembrie 2009.  
                 Potrivit prevederilor  art. 75 din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată.
 Consiliul Legislativ, prin avizul nr.945 din 19 august 2009, a avizat favorabil  proiectul de lege.
                 Proiectul de lege are ca obiect modificarea cotizaţiei pe care Consiliul Legislativ o datorează în calitate de membru al Asociaţiei Consiliilor de Stat şi a Jurisdicţiilor Administrative Supreme din Uniunea Europeană, în funcţie de cuantumul stabilit de Adunarea generală a Asociaţiei.
                În conformitate cu prevederile art. 61 din Regulamentul Camerei Deputaţilor, republicat, membrii  Comisiei juridice, de disciplină şi imunităţi  au examinat acest proiect de lege, punctul de vedere al Guvernului, avizul favorabil al Comisiei pentru buget, finanţe şi bănci a Camerei Deputaţilor şi avizul favorabil al Consiliului Legislativ, în şedinţa din 6 octombrie 2009. 

La şedinţă a participat doamna Rodica Constantinovici, secretar de stat, în calitate de invitat din partea Ministerului Justiţiei şi Libertăţilor Cetăţeneşti. 
La lucrările Comisiei au fost prezenţi 21 deputaţi din totalul de 24 membri ai Comisiei juridice, de disciplină şi imunităţi.
                În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea Legii nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană, cu amendamentul admis din Anexa.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,                          





SECRETAR,

    
DANIEL BUDA







ANDRONACHE GABRIEL

Întocmit: consilier

Rodica Penescu
ANEXA 
Proiectul de Lege pentru modificarea Legii nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană

                                                                                                            





PL.x. 445/2009
	Nr. crt.
	Text 

Legea nr.316/2007
	Text propunere legislativă
	Text propus de comisie

(autorul amendamentului)
	Motivare

	1.
	
	LEGE pentru modificarea Legii nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană 
	Nemodificat 
	

	2.
	Articol unic. 
(2) Sumele necesare pentru plata cotizaţiei anuale ce revine Consiliului Legislativ în această calitate, reprezentând echivalentul în lei a 1.000 de euro, se asigură de la bugetul de stat, prin bugetul anual aprobat Consiliului Legislativ.
	Art. I. – La articolul unic din Legea nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană, publicată în Monitorul Oficial al României, Partea I, nr.784 din 19 noiembrie 2007, se modifică şi va avea următorul cuprins:

“(2) Sumele necesare pentru plata cotizaţiei anuale ce revine Consiliului Legislativ în această calitate se asigură de la bugetul de stat, prin bugetul anual aprobat Consiliului Legislativ.”


	Art. I. – Alineatul (2) al articolului unic din Legea nr.316/2007 privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană, publicată în Monitorul Oficial al României, Partea I, nr.784 din 19 noiembrie 2007, se modifică şi va avea următorul cuprins:

Nemodificat 
Autor: Comisia juridică

	Pentru respectarea normelor de tehnică legislativă

	3.
	
	Art. II. – Pentru anul 2009, cotizaţia ce revine Consiliului Legislativ în calitate de membru cu drepturi depline al Asociaţiei Consiliilor de Stat şi a Jurisdicţiilor Administrative Supreme din Uniunea Europeană este de 1.250 de euro.
	Nemodificat

